 Maye;- waa dhicikartaa in sidaa la dhaho, sababtoo ah dhibaatada maanta Soomaaliya ka jirtaa, waa Nin bukoow boqol kuu talisey, NGO-yadu dhibaato ayey ku yihiin dalka, waana dad xukun doon ah, laakiin u maleyn maayo inay sidaas tahay arintu, tan kale dadkaan Qurbo jooga ah wadamada ay joogaan ayey siyaasada kaga jiraan, waxayna qayb ka noqdeen Xizbiyada siyaasada dalallkaas, aniga waxaan ahaa musharax xubin Gobalka Alberta Xizbiga Green Part ee dalka Kanada, marka hadii aan siyaasad doonayo dalka aan joogo ayaan siyaasada ka gelayaa, wadankaasaan nabad ku haystaa, iyadoo xabad aan la ii haysan waxna ka bedelikaraa, marka maxaa igu khasbaya, inaan diyaarad soo raaco oo aan u imaado dadd dhibaateysan oo aan ugu daro dhibaato kale, laakiin waxaan kuu sheegayaa dadka wax garadka Soomaaliyeed wali isma difaacin oo wadanka maamulkiisa wax ka qaban kara, dadka aad ku arkeyso siyaasadaha iyo hogaamiye kooxeedyada waa dad iska hor boodaya aduunyada, dadka aqoonyahanada Soomaaliyeed wali siyaasada sooma gelin, maadaama aan ahay masuul wadani ah, waa inaan gudbiyaa masuuliyadeyda. 